लड़की से छेड़छाड़ की कोशिश का एक वीडियो आया सामने | न्यूज़ 24
नई दिल्ली (22 अप्रैल): लड़कियों के साथ आए दिन सामने आ रहे छेड़छाड़ के मामले थमने का नाम नहीं ले रहे। ऐसी ही छेड़छाड़ की कोशिश का एक वीडियो जम्मू-कश्मीर के डोडा जिले से सामने आया है, जिसमें स्कूटी सवार लड़की को रोकने के चक्कर में मनचला खुद भी ज़ख़्मी हो गया।
लड़की का रास्ता रोकने के इरादे से मनचले सड़क पर घूमते रहे। सुनसान सड़क देखकर बाइक से उतरा और रोड़ के बीच आकर खड़ा हो गया। मनचला लड़की को रोकने के लिए आगे बढ़ता है। इस बीच सामने से आ रही स्कूटी पर सवार लड़की ने घबराहट में अपना बेलेंस खो दिया। मनचला लड़की की तेज तफ्तार स्कूटी से टकराकर सड़क पर गिर पड़ा। इस टक्कर में लड़की भी स्कूटी के साथ काफी दूर तक फिसलती चली गई। हादसे में लड़की को भी काफी चोट आई है।
वीडियो में साफ़ देखा जा सकता है कि लड़की को गिरा छोड़कर मनचले अपने घायल साथी को उठाने के लिए आगे बढ़ते हैं। सरेआम छेड़छाड़ की तस्वीरें पास के ही एक घर में लगे CCTV में रिकॉर्ड हो गयीं। वीडियो के आधार पर पुलिस ने आरोपी शख्स को गिरफ्तार कर आगे की कार्रवाई शुरू कर दी है।